വിരട്ടല്തന്ത്രത്തിന്റെ മുന്നില് കീഴടങ്ങില്ല: റാണാ അയൂബ് ന്യൂഡല്ഹി അപകീര്ത്തിപ്പെടുത്തുകയെന്ന ഒറ്റലക്ഷ്യത്തോടെയാണ് തനിക്കെതിരെ ഗാസിയാബാദ് പൊലീസ് കേസെടുത്തതെന്ന് മാധ്യമപ്രവര്ത്തക റാണാ അയൂബ് പ്രതികരിച്ചു. വിരട്ടല്തന്ത്രത്തിന്റെ ഭാഗമായ കെട്ടിച്ചമച്ച കേസിന് മുന്നില് കീഴടങ്ങില്ലെന്ന് അവര് പറഞ്ഞു. ഹിന്ദു ഐടി സെല് സ്ഥാപകരില് ഒരാള് നല്കിയ പരാതിയിലാണ് കേസ്. ഓണ്ലൈന് ക്രൗഡ്ഫണ്ടിങ് പ്ലാറ്റ്ഫോം കെറ്റോയുടെ പേരില് സമാഹരിച്ച തുക ഉദ്ദേശിച്ച കാര്യത്തിന് ഉപയോഗിച്ചില്ലെന്നും സര്ക്കാരിന്റെ അംഗീകാരമോ സര്ട്ടിഫിക്കറ്റോ കൂടാതെ വിദേശ സംഭാവന സ്വീകരിക്കുന്നതായും ആരോപിച്ചിട്ടുണ്ട്. ഗുജറാത്ത് വംശഹത്യയുമായി ബന്ധപ്പെട്ട സത്യസന്ധമായ റിപ്പോര്ട്ടിങ് വഴിയാണ് റാണാ അയൂബ് ശ്രദ്ധിക്കപ്പെട്ടത്. ഗുജറാത്ത് ഫയല്സ് എന്ന പുസ്തകവും ഏറെ ചര്ച്ച ചെയ്യപ്പെട്ടിരുന്നു. ഗുജറാത്ത് വംശഹത്യയുടെ സുപ്രധാന വിവരങ്ങള് പുറത്തുകൊണ്ടുവന്ന സാമൂഹ്യപ്രവര്ത്തക ടീസ്താ സെതല്വാദിന് എതിരെയും സമാന ആരോപണമുന്നയിച്ച് കേസെടുത്തിരുന്നു.